《送易惟效观察之蜀中同李司理作八首 其一》
明代·胡应麟

粲烂除书汉阙来，蜀天何处望蓬莱。黄堂久擅分符绩，乌府新推仗钺才。

雾拥双龙行剑阁，云随一鹤度琴台。百花潭上题诗暇，几唤词人共绿醅。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。